# František Graus (1921 – 1989)

## Graus ako človek

Narodil sa v Brne do nemecky hovoriacej židovskej rodiny. Vzťah rodiny k židovskej viere bol však len formálny. Grausov postoj k judaizmu sa zmenil až počas štúdií na židovskom gymnáziu, no napriek tomu neskôr tvrdil, že jeho vierovyznanie je len akási maska. Jeho viera alebo presnejšie povedané, pôvod, mu nanešťastie v roku 1941 zabezpečili transport do ghetta v Terezíne, kde sa stal presvedčeným marxistom. Po vojne začal študovať na Vysoké škole politické a sociální, ale štúdia zanechal a prestúpil na Filozofickú fakultu Karlovej univerzity. Zároveň začal štúdium aj na Státní archivní škole a zamestnal sa v Archíve hl. m. Prahy ako pomocný vedecký pracovník. V roku 1949 sa dokonca zúčastnil štúdijnej cesty do Belgicka. Jeho kariéra pokračovala v Státním historickém ústavu a od roku 1953 zastával pozíciu vedúceho vedeckého pracovníka na novovzniknutom Historickom ústave ČSAV a šéfredaktora Československého časopisu historického. Od roku 1965 začal pôsobiť ako profesor na Univerzite Karlovej. Po vpáde vojsk Varšavskej zmluvy (1968) odchádza do zahraničia na univerzitu v Giessene a neskôr do Basileje. Od roku 1983 bol členom redakčnej rady Historische Zeitschrift. Zomrel v Basileji 1.5. 1989.

## Odborná činnosť a publikácie

František Graus začal svoju odbornú kariéru zameraním na hospodárske a sociálne dejiny českého stredoveku. Roku 1949 vyšla jeho prvá monografia: „*Chudina městská v době předhusitské*.“ Prvé diela historika sú do značnej miery ovplyvnené marxistiskou ideológiou, no ich úroveň je napriek tomu veľmi vysoká. Pán Macek uvádza, že ide o základnú literatúru pre každého bádateľa zaoberajúceho sa obdobnou tematikou.

Ďalšou dôležitou témou práce Františka Grausa bola kríza feudalizmu a vrcholného stredoveku. Šlo v podstate o celoeurópsku diskusiu, keďže v tomto období bol už Graus dobre známy medzi západnými historikmi a svoje práce publikoval aj v zahraničí.

Graus sa nenechal obmedzovať hranicami štátu, ani ohraničením časovým. Vypracoval štúdie aj na tému Merovejskej ríše a Veľkej Moravy, medzi ktorými hľadal súvislosti. Pri svojej historickej práci využíval okrem bežných prameňov hojne i hagiografické spisy a tiež obhajoval spoluprácu histórie a archeológie.

V rámci jeho záujmu o okrajové vrstvy stredovekej spoločnosti sa venoval dejinám židovského národa a  jeho prenasledovania.

Okrem štúdia samotných historických faktov a prezentovania výsledkov bádania sa Graus zaoberal taktiež problémom samotnej historiografickej práce. Je editorom zborníku „*Naše živá a mrtvá minulost*“, kde okrem prác svojich kolegov uverejnil aj svoju esej s rovnakým názvom.

## Výber prác - monografie

*Chudina městská v době předhusitské*. Praha 1949.

*Dějiny venkovského lidu v Čechách v době předhusitské I. Dějiny venkovského lidu od 10. století do první poloviny 13. století*. Praha 1953.

*Dějiny venkovského lidu v Čechách v době předhusitské II. Dějiny venkovského lidu od poloviny 13. století do roku 1419*. Praha 1957.

*Volk, Herrscher und Heiliger im Reich der Merowinger. Studien zur Hagiographie der Merowingerzeit*. Praha 1965.

## Výber prác – štúdie

*Krise feudalismu ve 14. století*. In: Sborník Historický 1, 1953, s. 65-121.

*K otázkám metodiky středověkých dějin*, ČČH 4, 1956, s. 99-115

*O poměru mezi archeologií a historií. K výkladu nožů na slovanských pohřebištích*, Archeologické Rozhledy 9, 1957, s. 535-552.

*Naše živá i mrtvá minulost*. In: Naše živá i mrtvá minulost. Ed. František Graus. Praha 1968.

*Židovské dejiny, dejiny Židů*. ČSČH 17, 1969, s. 712-717.

*Judenfeindschaft im Mittelalter*. In: Antisemitismus. Von der Judenfeindschaft zum Holocaust. Edd. Herbert Strauss, Norbert Kampe. Frankfurt – N. York 1985, s. 29-45. [Český preklad dostupný online na: <http://jpstreti.wz.cz/materialy/predmety/PDEC/26.3.-f.-graus-nepratelstvi-vu_.pdf> (sťahované 27.11. 2012)]

Bibliografii Františka Grause zpracoval:

Šmahel, František: František Graus /14. 12. 1921 – 1. 5. 1989/. In: Mediaevalia Historica Bohemica 1. Praha 1991. s. 515-531.

**Literatúra:**

Jiroušek, Bohumil: Prožitek emigrace u Františka Grause. DaS 24, 2002, č. 3, s. 34-36.

Klápště, Jan: Nesnadný návrat profesora Františka Grause. DaS 24, 2002, č. 3, s. 37-38.

Macek, Josef.: František Graus (14. 12. 1921 – 1. 5. 1989). ČČH 88, 1990, s. 201-208.

Olivová Věra: Spolupráce s Františkem Grausem. In: Beneš, Zdeněk – Jiroušek, Bohumil –

Wihoda, Martin: František Graus. Zamyšlený poutník mezi živou a mrtvou minulostí. In: Hanuš, Jiří – Vlček, Radomír (Eds.): Historik v proměnách doby a prostředí 20. století. Brno 2009. s. 251-261.